|  |  |
| --- | --- |
| traka_vladaGRB VL | Република СрбијаАутономна покрајина Војводина**Покрајинска влада****УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736info@fkuapv.org |
|  | БРОЈ: 404-66/2015 | ДАТУМ: 02.02.2015. године |

Покрајинском скупштинском одлуком о образовању Управе за капитална улагања Аутономне покрајине Војводине („Сл. лист АП Војводине“, бр. 54/2014) образована је Управа за капитална Аутономне покрајине Војводине (у даљем тексту: Управа) као правни следбеник Фонда за капитална улагања Аутономне покрајине Војводине (у даљем тесту: Фонд), који је престао са радом 31.12.2014. године, а на основу Покрајинске скупштинске одлуке о престанку рада Фонда за капитална улагања Аутономне покрајине Војводине („Сл. лист АП Војводине“, бр. 54/2014).

Управа за капитална улагања АП Војводине, као правни следбеник, наставља да спроводи отворени поступак јавне набавке добара – вишеенергетски линеарни акцелератори са пратећом опремом за радиолошку терапију, број јавне набавке 404-66/2014, а за коју је Позив за подношење понуда објављен на Порталу јавних набавки дана 30.06.2014. године. Заинтересовано лице је, дана 14.01.2015. године, доставило Наручиоцу путем електронске поште Захтев за додатна појашњења у вези са припремањем понуде. Захтев је код Наручиоца заведен дана 15.01.2015. године под бројем 136-79/2015.

У Допису Републичке комисије за заштиту права у постпуцима јавних набавки број: 4-00-93/2015 који је Наручиоцу достављен дана 29.01.2015. године изнето је да је у предметном поступку јавне набавке подносилац захтева поднео Захтев за заштиту права само за партију 4 чији је предмет мултислајсни ЦТ скенер, те да Наручилац може да настави поступак јавне набавке за преостале партије 1., 2., 3. и 5. без доношења одлуке Републичке комисије у смислу члана 150. став 7. ЗЈН.

У складу са чланом 63. став 2. и 3. Закона о јавним набавкама („Службени гласник РС“, бр.124/12), достављамо одговор на:

**1. Питање:**

У конкурсној документацији у делу који се односи на *„Додатне услове за учешће у поступку јавне набавке из чл. 76. Закона и упутство како се доказује испуњеност тих услова”,* на страници 20, као један од додатних услова под тачком 4. захтева се да понуђач располаже довољним кадровским капацитетом и као доказ и начин доказивања да се достави потврда издата од стране здравствене установе у којој је услуга пружена, сачињена на меморандуму даваоца изјаве, са датумом, потписана и оверена од стране овлашћеног лица.

Молим вас да појасните каква треба да буде садржина потврде, односно изјаве, која се захтева и каква врста услуге је у питању, односно да доставите образац такве потврде, односно изјаве, која ће се попунити.

**Одговор Наручиоца:**

**Потврда мора бити издата од стране здравствене установе у којој је услуга пружена, сачињена на меморандуму даваоца изјаве, са датумом, потписана и оверена од стране овлашћеног лица треба да садржи податке о томе која је дозиметријска опрема коришћена, снопови ког акцелератора су били мерени, у који систем за планирање су били увезени сви подаци, за које зрачне технике су верификовани и моделовани снопови, са временским оквиром у којем су сва мерења била завршена. Мора се доставити за најмање два типа акцелератора различитих произвођача и два типа система за планирање који подржавају рад техника које се захтевају конкурсном документацијом Партији 1. Форма Потврде није од значаја. Биће призната свака Потврда која садржи све напред побројано.**

**2. Питање:**

У конкурсној документацији у делу који се односи на „Додатне услове за учешће у поступку јавне набавке из чл. 76. Закона и упутство како се доказује испуњеност тих услова”, на страници 21, као један од додатних услова под тачком 6. захтева се да понуђач достави *„Оригиналан и потписан документ произвођача или инозаступника произвођача за Европу за ставке које нису наведене у проспектној и техничкој спецификацији произвођача, којом се потврђује да понуђач нуди опрему која одговара минималним техничким карактеристикама.“*

Такође, на стр.136, под напоменом у делу Конкурсне документације 6.4.2. ПОДАЦИ О ТЕХНИЧКИМ КАРАКТЕРИСТИКАМА ПОНУЂЕНОГ ДОБРА - Партија 4 - МУЛТИСЛАЈСНИ ЦT СКЕНЕР у напомени се наводи да је понуђaч дужaн дa приложи кaтaлог зa понуђена добра из предметне партије, да зa свaку појединaчну обaвезну техничку кaрaктеристику из дате тaбеле обележи у кaтaлогу стрaницу и део нa стрaници који се односи нa испуњеност зaхтевa, a дa подaтке о броју стрaнице унесе у одговaрaјућу колону тaбеле, као и то да уколико се у кaтaлогу који Понуђaч поседује не нaлaзе подaци којимa се докaзује испуњеност обaвезних техничких кaрaктеристикa да је дужaн дa зa недостaјуће подaтке достaви писмену изјaву произвођaчa добрa која мора бити дата на оригиналном и потписаном документу произвођача или инозаступника произвођача за Европу или писмене изјаве дате од стране овлашћених регионалних представника произвођача добара сачињена на меморандуму даваоца изјаве, потписана, оверена са датумом и садржајем који је детаљно наведен у Конкурсној документацији и да је дужaн дa у одговaрaјућу колону тaбеле нaведе зa које техничке кaрaктеристике достaвљa кaтaлог у штaмпaном облику, a зa које писмену изјaву произвођaчa.

**2.1. Питање:**

Разумели смо да „проспектна и техничка спецификација произвођача“ поменута на стр. 21 има исто значење као и „каталог произвођача“ који се помиње у напомени на стр. 136. Молимо да ово потврдите.

**Одговор Наручиоца:**

**Тачно је тумачење потенцијалног понуђача.**

**2.2. Питање:**

Разумели смо да овај захтев Наручиоца подразумева да такав оригинални и потписани документ произвођача или инозаступника произвођача за Европу може садржати само оне ставке које нису наведене у проспектној и техничкој спецификацији произвођача, односно у каталогу произвођача, те да се не може уважити као ваљан документ уколико су у њему наведене вредности, односно описи које се разликују од вредности, тј. описа тих истих ставки већ наведених у проспектној и техничкој спецификацији произвођача, односно у каталогу произвођача. Молимо за потврду оваквог тумачења овог захтева.

**Одговор Наручиоца:**

**Тачно је тумачење потенцијалног понуђача.**

**2.3. Питање:**

Разумели смо да овај захтев Наручиоца подразумева такође и да такав оригиналан и потписан документ произвођача или инозаступника произвођача за Европу за ставке које нису наведене у проспектној и техничкој спецификацији произвођача, односно каталогу нема смисла и неће се уважити као ваљан документ уколико се уопште од стране понуђача не достави проспектна и техничка спецификација произвођача, односно каталог произвођача.

Молимо за потврду оваквог тумачења овог захтева.

**Одговор Наручиоца:**

**Тачно је тумачење потенцијалног понуђача. Нaиме, неопходно је да понуђач уз своју понуду достави проспектну документацију, односно каталог да би понуда била прихватљива. Потврда се доставља само уколико неке од минимално захтеваних техничких карактеристика нема у проспектној документацији, односно каталогу.**

**3. Питање:**

На страни 33 у одељку 9.5 ПОСТПРОДАЈНО ОДРЖАВАЊЕ ТЕХНИЧКА ПОМОЋ У ГАРАНТНОМ РОКУ И НАКОН ИСТЕКА ГАРАНТНОГ РОКА захтева се да Понуђaч уз понуду достaви изјaву произвођaчa опреме из Партије 1., Партије 2. и Партије 4., којом произвођaч гaрaнтује квaлитет сервисне услуге за време трајања гарантног рока. Изјaвa морa бити оригинaлнa, потписaнa и оверенa од стрaне овлaшћеног лицa произвођaчa опреме.

Како произвођач неће бити у уговорном односу са наручиоцем јер уговор се закључује са понуђачем, Наручилац нема правни основ за овај захтев, па предлажемо да се изостави из конкурсне документације или измени тако да гласи: „*Понуђaч је дужaн дa уз понуду достaви изјaву ПОНУЂАЧА опреме из Партије 1., Партије 2. и Партије 4., којом гaрaнтује квaлитет сервисне услуге за време трајања гарантног рока*.“

**Одговор Наручиоца:**

**Прихвата се предлог потенцијалног понуђача и у том смислу ће конкурсна документација бити измењена.**

**4. Питање:**

На страници 33 у одељку 9.5 ПОСТПРОДАЈНО ОДРЖАВАЊЕ ТЕХНИЧКА ПОМОЋ У ГАРАНТНОМ РОКУ И НАКОН ИСТЕКА ГАРАНТНОГ РОКА захтева се да је добавњач дужан дa у гaрaнтном року и нaјмaње десет годинa нaкон истекa гaрaнтног рокa, без одлaгaњa, a нaјкaсније у року од двa дaнa од дaнa нaстaнкa промене у било којем од подaтaкa о сервисној подршци зa предмет јaвне нaбaвке, о тој промени писмено обaвести кориснике и дa је документује нa прописaн нaчин.

Kако добављач после истека гарантног рока не мора бити у уговорном односу са Корисником, молимо да се део овог захтева који гласи „и најмање 10 година након истека гарантног рока“ изостави.

**Одговор Наручиоца:**

**Прихвата се предлог заинтересованог понуђача и у наведеном смислу ће Наручилац извршити измену Конкурсне документације.**

**5. Питање:**

На страници 33 у одељку 9.5 ПОСТПРОДАЈНО ОДРЖАВАЊЕ ТЕХНИЧКА ПОМОЋ У ГАРАНТНОМ РОКУ И НАКОН ИСТЕКА ГАРАНТНОГ РОКА захтева се да у гaрaнтном року и нaјмaње десет године нaкон истекa гaрaнтног рокa, сервисер/сервиснa службa зa добра којa су предмет ове јaвне нaбaвке (осим добара из Партије 3. - Имобилизација), имa обaвезу дa се одaзове нa позив Нaручиоца или корисника у року од мaксимум 24 сaтa, од моментa пријема пријaве квaрa и да је рок од 24 часа рок у коме је сервисер дужан да детектује квар и достави извештај о утврђеној дефектажи.

Kако добављач после истека гарантног рока не мора бити у уговорном односу са Корисником, молимо да се из овог захтева избаци део који гласи „и најмање 10 година након истека гарантног рока“ изостави.

**Одговор Наручиоца:**

**Прихвата се предлог заинтересованог понуђача и у наведеном смислу ће Наручилац извршити измену Конкурсне документације.**

**6. Питање:**

На сраници 33 конкурсне документације у делу 9.6. upgrade и update захтева се да добављач за време гарантног рока, бесплатно обезбеди, инсталира и имплементира Корисницима све софтверско-хардверске надградње, допуне и ажурирања верзија (upgrade i update), за Партију 1. ставка 1. - вишеенергетски линеарни акцелератори, ставка 2. - верификациони информациони систем (RV систем) и ставка 3. - систем за планирање терапије, Партију 2. дозиметрија, контрола квалитета (QА) и верификација, Партију 4. мултислајсни ЦТ скенер и Партију 5. активна и пасина мрежна опрема са уградњом.

Како међу софтверско-хардверским надградњама, допунама и ажурирањима постоје неке које су бесплатне а неке које су наплативе, молимо да се реч „бесплатно“ изостави из овог захтева.

**Одговор Наручиоца:**

**Наручилац у наведеном делу** **неће вршити измену Конкурсне документације**.

**7. Питање:**

Молимо да због временског рока који је потребан да се од банке понуђача добију, како је захтевано у конкурносј документацији:

* оригинално обавезујуће писмо банке о намерама за издавање гаранције за повраћај аванса,
* оригинално обавезујуће писмо банке о намерама за издавање гаранције за добро извршење посла и
* оригинално обавезујуће писмо банке о намерама за издавање гаранције за отклањање грешака у гарантном року

продужите рок за достављање понуда од најмање 15 дана, како би понуђачи могли на време обезбедити ову документацију.

**Одговор Наручиоца:**

**Наручилац је дана 30.01.2015. године, на Порталу јавних набавки и својој интернет страници, објавио Обавештење о продужењу рока за подношење понуда.**

**8. Питање:**

На питање 3 из наведеног дописа, постављено од стране потенцијалног понуђача, одговорили сте негативно, чиме сте елиминисали практично све могуће потенцијалне понуђаче да учествују у поменутој Јавној набавци за Партију 1, у којима се набављају добра која садрже затворене изворе јонизујућих зрачења.

Наиме, ниједна компанија која се бави сервисирањем и прометом затворених извора јонизујућег зрачења, а која су предмет Партије 1, није била по Закону о заштити јонизујућих зрачења и Правилницима издатим од стране Агенције за заштиту од јонизујућих зрачења и нуклеарну сигурност Србије у обавези да поседује два лица која поседују сертификате о обучености.

Стога сте одбијањем сугестије потенцијалног понуђача неправедно и неосновано елиминисали компаније које се баве сервисирањем понуђених добара, а које су свакако испуњавале Законске обавезе у Републици Србији.

Стога Вам сугеришемо да поново размотрите Питање бр.3 потенцијалног понуђача, из Дописа бр 136-031-11/2015-, као и наше питање и сугестију и измените конкурсну документацију како следи, како бисте понуђачима омогућили учествовање у предметним Јавним набавкама:

„Понуђач је дужан да има запослено једно одговорно лице за заштиту од јонизујућих зрачења, при примени затворених извора јонизујућег зрачења, за партије 1 и 4, или отворених извора јонизујућег зрачења за партију 2, што се доказује одговарајућом лиценцом АЗЗЈЗНСС за радијациону делатност, на којој је то лице наведено или сертификатом АЗЗЈЗНСС за одговорно лице за заштиту од јонизујућих зрачења за ту радијациону делатност.

Понуђач је дужан да за сервисну службу за добра из предменте партије приложи и одговарајуће сертификате о оспособљености за рад са изворима јонизујућег зрачења и спровођење мера заштите од јонизујућих зрачења за два лица, односно за обуку за рад са затвореним изворима јонизујућих зрачења и оспособљавање за спровођење мера заштите при сервисирању медицинских уређаја, односно да поседује сертификат о положеном курсу за заштиту од јонизујућих зрачења за сервисирање уређаја који производе x зрачење“. Напомињемо Наручиоцу да су понуђачи дужни да ову обуку/оспособљавање спроводе једном у пет година, те да различита правна лица могу издати различите сертификате, односно уверења чија се формулација разликује, али у бити испуњава законске прописе који се односе на ову тематику.“

**Одговор Наручиоца:**

**Прихвата се сугестија - предлог заинтересованог понуђача. У наведеном смислу Наручилац ће извршити измену Конкурсне документације.**

**9. Питање:**

На страни 49 Конкурсне документације, под ставком 3. Наручилац захтева да Произвођач апарата мора да има ISO сертификат (ISO 13485 и 9001) или одговарајуће.

Да ли је за Наручиоца довољно да произвођач апарата поседује ISO 13485?

 **Одговор Наручиоца:**

**За Наручиоца је довољно да произвођач апарата који се нуди поседује ISO 13485. У наведеном смислу Наручилац ће извршити измену Конкурсне документације.**

С поштовањем,

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 404-66/2014**